Борис Младенов-Young
Не съм могъл за миг да го допусна…

chitanka.info

Не съм могъл за миг да го допусна,

че скромната оризова храна,

при все че е питателна и вкусна,

за здравето ни вредна е била.

За много хора е храна основна,

ядат я по два-три пъти на ден,

а се оказа, че била отровна —

съдържала във себе си арсен!

Това за нас не само е тревожно,

въпроси и алюзии влече

и буди по-зловещи страхове.

Логично е и много е възможно,

и други от менюто ни храни

с отрови да са тъпкани, нали!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.